Asemres n yinzi d azwel i udlis neɣ ungal d awzul neɣ d takti tamatut n udlis « d awzul n ugbur n tedyant, tawuri-ines tamezwarut ajbad n tedmi n umɣri 50». Ihi azwel d win i as-d-irennun azal, i wungal, yiwen d inaw inmetti wayeḍ d inaw angalan, wa yettkemmil wayeḍ, yettili wassaɣ n usefhem neɣ ttifaq gar-asen « azwel n wungal d izen yesɛa angal* deg yiwet n tegnit ideg d-yettili umsefhem,, yemmal-d timlilit n yinaw angalan akked yinaw amsussen*, deg-s ttemyaggarentt tsukla d tmettit* yettmeslay ɣef tumgit s unamek n yinaw inmetti, maca inaw inmetti s unamek n wungal 51». Nezmer ad d-nini azwel d timagit n wungal, yis-s i d-ijebbed imeɣri d umsaɣ, deg-s d tamussni d unamek, ijebbed-d lwelha n umeɣri, akken daɣ yettishil i ccfawat.